CELEX: 32019D1145
Language: et
Date: 2019-07-04 00:00:00
Title: Komisjoni rakendusotsus (EL) 2019/1145, 4. juuli 2019, millega lõpetatakse Indiast pärit keragrafiitmalmist (kõrgtugevast malmist) torude impordi suhtes kohaldatavate dumpinguvastaste meetmete osaline vahepealne läbivaatamine ilma kehtivaid meetmeid muutmata

5.7.2019   
               
               
                  ET
               
               
                  Euroopa Liidu Teataja
               
               
                  L 181/87
               
            
         KOMISJONI RAKENDUSOTSUS (EL) 2019/1145,
         4. juuli 2019,
         millega lõpetatakse Indiast pärit keragrafiitmalmist (kõrgtugevast malmist) torude impordi suhtes kohaldatavate dumpinguvastaste meetmete osaline vahepealne läbivaatamine ilma kehtivaid meetmeid muutmata
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 8. juuni 2016. aasta määrust (EL) 2016/1036 kaitse kohta dumpinguhinnaga impordi eest riikidest, mis ei ole Euroopa Liidu liikmed, (1) eelkõige selle artikli 9 lõiget 1,
         ning arvestades järgmist:
         1.   MENETLUS
         
         1.1.   Kehtivad meetmed
         
         
                     (1)
                  
                  
                     Praegu kehtiv meede on lõplik dumpinguvastane tollimaks, mis kehtestati komisjoni rakendusmäärusega (EL) 2016/388, (2) mida on muudetud rakendusmäärusega (EL) 2016/1369 (3).
                  
               
                     (2)
                  
                  
                     Asjaomase toote suhtes kohaldatakse ka lõplikku tasakaalustavat tollimaksu, mis kehtestati komisjoni rakendusmäärusega (EL) 2016/387 (4).
                  
               1.2.   Läbivaatamistaotlus
         
         
                     (3)
                  
                  
                     2. märtsi 2018. aastal sai komisjon kooskõlas määruse (EL) 2016/1036 (edaspidi „alusmäärus“) artikli 11 lõikega 3 taotluse dumpinguvastaste meetmete osaliseks vahepealseks läbivaatamiseks, mis piirduks eksportiva tootja Electrosteel Castings Limitediga (edaspidi „Electrosteel“). Taotluse esitasid neli liidu tootjat: Saint-Gobain PAM, Saint-Gobain PAM Deutschland GmbH, Saint-Gobain PAM España S.A. ja Duktus (Production) GmbH (edaspidi „taotluse esitajad“).
                  
               
                     (4)
                  
                  
                     Algse uurimise tulemusena leidis komisjon, et Electrosteeli dumpingumarginaal on 4,1 %, kuid lõplikuks dumpinguvastaseks tollimaksumääraks kehtestati 0 %, et vältida lõpliku tasakaalustava tollimaksu (9,0 %) määramisel juba arvesse võetud eksporditoetuste kahekordset arvestamist. Taotlus sisaldas piisavalt tõendeid selle kohta, et Electrosteel on meetmete kehtestamisest alates dumpingu kasutamist suurendanud ja tingimused, mille alusel olemasolevad meetmed kehtestati, on muutunud, ning need muutused on püsivat laadi.
                  
               1.3.   Läbivaatamise algatamine
         
         
                     (5)
                  
                  
                     Komisjon otsustas kooskõlas alusmääruse artikli 11 lõikega 3 algatada osalise vahepealse läbivaatamise, milles dumpingu uurimine piirdub üksnes ettevõtjaga Electrosteel. Komisjon avaldas algatamisteate (edaspidi „algatamisteade“) 4. mail 2018Euroopa Liidu Teatajas (5).
                  
               
                     (6)
                  
                  
                     Läbivaatamise kordusuurimine hõlmas ajavahemikku 1. aprillist 2017 kuni 31. märtsini 2018. Algne uurimine hõlmas ajavahemikku 1. oktoobrist 2013 kuni 30. septembrini 2014.
                  
               1.4.   Huvitatud isikud
         
         
                     (7)
                  
                  
                     Algatamisteates kutsus komisjon huvitatud isikuid üles esitama oma seisukohad. Peale selle teatas komisjon spetsiaalselt taotluse esitajatele, Electrosteelile ja asjaomase riigi ametiasutustele läbivaatamisest ning kutsus neid üles osalema.
                  
               
                     (8)
                  
                  
                     Huvitatud isikutele anti võimalus teha oma seisukohad kirjalikult teatavaks ning taotleda komisjonilt ja/või kaubandusmenetluses ärakuulamise eest vastutavalt ametnikult enda ärakuulamist. Electrosteel taotles komisjonilt kolme ärakuulamist ning need talle ka võimaldati. Need ärakuulamised toimusid 15. mail 2018, 15. juunil 2018 ja 17. jaanuaril 2019.
                  
               2.   TAOTLUSE TAGASIVÕTMINE JA MENETLUSE LÕPETAMINE
         
         
                     (9)
                  
                  
                     19. aprilli ja 2. mai 2019. aasta kirjadega teatasid taotluse esitajad komisjonile, et nad võtavad oma taotluse tagasi.
                  
               
                     (10)
                  
                  
                     Alusmääruse artikli 9 lõike 1 kohaselt võib menetluse lõpetada, kui kaebus võetakse tagasi ja kui lõpetamine ei ole vastuolus liidu huvidega.
                  
               
                     (11)
                  
                  
                     Uurimise käigus ei ilmnenud ühtegi asjaolu, mis oleks näidanud, et menetluse lõpetamine ei oleks liidu huvides. Sellega seoses märkis komisjon, et huvitatud isikutelt ei saadud ühtegi märkust selle kohta, et see lõpetamine oleks liidu huvidega vastuolus. Seepärast leidis komisjon, et osalise vahepealse läbivaatamise menetlus tuleks lõpetada ilma ametliku otsuseta mis tahes märkimisväärse püsiva muutuse ja Electrosteeli dumpingukasutuse kohta.
                  
               
                     (12)
                  
                  
                     Komisjon jõudis järeldusele, et osaline vahepealne läbivaatamine, mis piirdus dumpingu uurimisel üksnes Electrosteeliga, tuleks lõpetada kehtivaid meetmeid muutmata.
                  
               
                     (13)
                  
                  
                     Huvitatud isikuid teavitati sellest ja neile anti võimalus esitada märkusi.
                  
               
                     (14)
                  
                  
                     Käesolev otsus on kooskõlas alusmääruse artikli 15 lõike 1 alusel moodustatud komitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Lõpetatakse nende dumpinguvastaste meetmete osaline vahepealne läbivaatamine, mida kohaldatakse Indiast pärit keragrafiitmalmist (kõrgtugevast malmist) torude impordi suhtes, välja arvatud keragrafiitmalmist torud, millel puudub sisemine ja väline kattekiht (edaspidi „katmata torud“), mis kuuluvad CN-koodide ex 7303 00 10 ja ex 7303 00 90 (TARICi koodid 7303001010 ja 7303009010) alla.
         
         
            Artikkel 2
            Käesolev otsus jõustub järgmisel päeval pärast selle avaldamist Euroopa Liidu Teatajas.
         
         
            Brüssel, 4. juuli 2019
            
               
                  Komisjoni nimel
               
               
                  president
               
               Jean-Claude JUNCKER
            
         
         
            (1)  ELT L 176, 30.6.2016, lk 21.
         
            (2)  Komisjoni 17. märtsi 2016. aasta rakendusmäärus (EL) 2016/388, millega kehtestatakse lõplik dumpinguvastane tollimaks Indiast pärit keragrafiitmalmist (kõrgtugevast malmist) torude impordi suhtes (ELT L 73, 18.3.2016, lk 53).
         
            (3)  Komisjoni 11. augusti 2016. aasta rakendusmäärus (EL) 2016/1369, millega muudetakse rakendusmäärust (EL) 2016/388, millega kehtestatakse lõplik dumpinguvastane tollimaks Indiast pärit keragrafiitmalmist (kõrgtugevast malmist) torude impordi suhtes (ELT L 217, 12.8.2016, lk 4).
         
            (4)  Komisjoni 17. märtsi 2016. aasta rakendusmäärus (EL) 2016/387, millega kehtestatakse lõplik tasakaalustav tollimaks Indiast pärit keragrafiitmalmist (kõrgtugevast malmist) torude impordi suhtes (ELT L 73, 18.3.2016, lk 1).
         
            (5)  Teade Indiast pärit keragrafiitmalmist (kõrgtugevast malmist) torude impordi suhtes kohaldatavate dumpinguvastaste meetmete osalise vahepealse läbivaatamise algatamise kohta (ELT C 157, 4.5.2018, lk 3.)